elektrostål
Store norske leksikon,Realfag,Kjemi,Elektrokjemi og metallurgi,Prosessmetallurgi
Elektrostål, fellesbetegnelse for en rekke ulike typer stål fremstilt i elektrisk industriovn. Normalt anvendes lysbueovn (ofte kalt elektrostålovn) med kapasitet ca. 5–200 tonn, men for visse spesialkvaliteter benyttes også induksjonsovn.
I motsetning til stål fremstilt i konverter, der en vesentlig del av chargen består av flytende råjern, kan elektrostål fremstilles ved omsmelting og raffinering av skrap, av jernsvamp, eller av blandinger av skrap, svamp og råjern etter ønske. Chargen kommer ikke i berøring med flammegasser, og man har derfor god kontroll over renhetsgraden i elektrostål. Legert stål fremstilles som regel ved denne prosessen. Les mer i Store norske leksikon stål